钦定古今图书集成/明伦汇编/闺媛典/第166卷 > 郁时继室黄氏
## 钦定古今图书集成/明伦汇编/闺媛典/第166卷 > 郁时继室黄氏

按《仁和县志》：“黄氏，名淑坚，钱塘黄林次女。年二十四
岁，始适仁和肇元乡郁时为继室。未几，时患痞累，医
弗效，氏昼夜亲执汤药不怠。时没，氏年二十八，布衣
蓬垢，敛踪一室。前妻遗二孤，长玮，次瑠皆幼，氏抚育
不翅己出。及长，择师训诲，皆克成立。年六十馀，有司
表其门。”